
Parlamentul României

Camera Deputaților

	Comisia juridică, de disciplină și imunități

Nr.7c-13/723/2025
	
	Comisia pentru industrii și servicii
Nr.7c-3/93/2026
	
	Comisia pentru buget, finanțe și bănci

Nr.7c-2/184/2026


Nr. PLx 514/2024 

București, 16 iunie 2026
                         Biroului permanent al Camerei Deputaților

Vă înaintăm, alăturat, raportul  comun asupra Legii pentru aprobarea Ordonanței Guvernului nr.26/2024 privind reglementarea unor măsuri pentru gestionarea fondurilor europene alocate României prin Mecanismul de redresare și reziliență, inclusiv reglementări necesare pentru îndeplinirea jaloanelor și țintelor din cadrul Planului național de redresare și reziliență al României, precum și pentru completarea art.V din Ordonanța de urgență a Guvernului nr.127/2023 pentru modificarea și completarea unor acte normative, prorogarea unor termene, precum și unele măsuri bugetare, precum și completarea Legii cadastrului și a publicității imobiliare nr.7/1996, aflată în procedură de reexaminare ca urmare a cererii Președintelui României, transmisă Comisiei juridice, de disciplină și imunități, Comisiei pentru industrii și servicii și Comisiei pentru buget, finanțe și bănci cu adresa nr. PLx 514/2024 din data de 02.03.2026.
În raport cu obiectul și conținutul său, legea face parte din categoria legilor ordinare.
	Președinte,

Prof. univ. dr.

Bogdan Liviu CIUCĂ

	
	Președinte,
        Sándor BENDE
	
	Președinte,
Bogdan-Iulian HUȚUCĂ 

RAPORT COMUN
asupra
Legii pentru aprobarea Ordonanței Guvernului nr.26/2024 privind reglementarea unor măsuri pentru gestionarea fondurilor europene alocate României prin Mecanismul de redresare și reziliență, inclusiv reglementări necesare pentru îndeplinirea jaloanelor și țintelor din cadrul Planului național de redresare și reziliență al României, precum și pentru completarea art.V din Ordonanța de urgență a Guvernului nr.127/2023 pentru modificarea și completarea unor acte normative, prorogarea unor termene, precum și unele măsuri bugetare, precum și completarea Legii cadastrului și a publicității imobiliare nr.7/1996
                 În conformitate cu prevederile art. 142 din Regulamentul Camerei Deputaților, republicat, cu modificările ulterioare, prin adresa PLx 514/2024 din 2 martie 2026, Comisia juridică, de disciplină și imunități, Comisia pentru industrii și servicii și Comisia pentru buget, finanțe și bănci au fost sesizate cu reexaminarea Legii pentru aprobarea Ordonanței Guvernului nr.26/2024 privind reglementarea unor măsuri pentru gestionarea fondurilor europene alocate României prin Mecanismul de redresare și reziliență, inclusiv reglementări necesare pentru îndeplinirea jaloanelor și țintelor din cadrul Planului național de redresare și reziliență al României, precum și pentru completarea art.V din Ordonanța de urgență a Guvernului nr.127/2023 pentru modificarea și completarea unor acte normative, prorogarea unor termene, precum și unele măsuri bugetare, precum și completarea Legii cadastrului și a publicității imobiliare nr.7/1996, ca urmare a cererii Președintelui României, potrivit art. 77 alin.(2), din Constituția României, republicată.
Legea a fost adoptată de Senat și Camera Deputaților cu respectarea prevederilor art.75 și ale art.76 alin.(2) din Constituția României, republicată, și fost transmisă spre promulgare Președintelui României, la data de 20 decembrie 2025.

Obiectul de reglementare al legii îl constituie instituirea unor măsuri pentru gestionarea fondurilor europene alocate României prin Mecanismul de redresare și reziliență, inclusiv reglementări necesare pentru îndeplinirea jaloanelor și țintelor din cadrul Planului național de redresare și reziliență al României, precum și pentru completarea articolului V din Ordonanța de urgență a Guvernului nr.127/2023. Proiectul instituie posibilitatea ca durata contractelor de achiziții și a acordurilor cadru să poată fi prelungită în corelare cu durata care rezultă din actele adiționale la contractele de finanțare, prin raportare la contractele, ordinele sau, respectiv, deciziile de finanțare încheiate, atunci când durata contractelor avută în vedere în etapa demarării procedurilor de achiziții publice/sectoriale nu mai reflectă realitatea în care urmează a fi implementate proiectele, iar discontinuitățile în aprovizionarea cu materialele și echipamentele necesare din cauza unor situației geostrategice pe rutele de aprovizionare riscă să întârzie finalizarea țintelor și jaloanelor din PNRR pentru care au fost încheiate respectivele contracte. 
În conformitate cu dispozițiile art.77 alin.(2) din Constituția României, republicată, Președintele României a formulat cerere de reexaminare asupra legii transmise spre promulgare, supunând atenției faptul că ,,din analiza comparată a documentelor privind inițierea și desfășurarea procesului legislativ în cauză, respectiv a propunerii legislative, a formei adoptate de Senat, ca primă Cameră sesizată și a celei adoptate de Camera Deputaților, în calitate de Cameră decizională, se poate constata că există deosebiri majore de conținut juridic și o configurație semnificativ diferită între forma inițiatorului și a primei Camere sesizate, pe de o parte, și forma adoptată de cea de-a doua Cameră, pe de altă parte. Astfel, față de modificările aduse în Camera decizională, legea transmisă la promulgare contravine prevederilor art. 61 alin. (2) din Constituție referitoare la principiul bicameralismului.”

Ca urmare a cererii de reexaminare, Senatul, în calitate de primă Cameră sesizată, a adoptat legea pentru aprobarea ordonanței în ședința din data de 23 februarie 2026, cu respectarea dispozițiilor art. 76 alin. (2) din Constituția României, republicată.
Potrivit prevederilor art. 62, art. 64 și art.133 din Regulamentul Camerei Deputaților, republicat, cu modificările ulterioare, membrii Comisiei juridice, de disciplină și imunități, cei ai Comisiei pentru industrii și servicii și ai Comisiei pentru buget, finanțe și bănci au reexaminat legea în ședințe separate, cu prezență fizică și online, astfel:

Comisia pentru buget, finanțe și bănci, în data de 21 aprilie 2026. La dezbaterea reexaminării legii a participat, în calitate de invitat, doamna Ruxandra Chirilă – director în Ministerul Investițiilor și Proiectelor Europene.

Comisia pentru industrii și servicii, în data de 9 iunie 2026, iar

Comisia juridică, de disciplină și imunități, în data de 16 iunie 2026.
Deputații au fost prezenți la ședințele comisiilor conform listelor de prezență. 

În urma reexaminării legii și a opiniilor exprimate, membrii celor trei comisii sesizate în fond au hotărât, cu majoritate de voturi, să propună plenului Camerei Deputaților adoptarea Legii pentru aprobarea Ordonanței Guvernului nr.26/2024 privind reglementarea unor măsuri pentru gestionarea fondurilor europene alocate României prin Mecanismul de redresare și reziliență, inclusiv reglementări necesare pentru îndeplinirea jaloanelor și țintelor din cadrul Planului național de redresare și reziliență al României, precum și pentru completarea art.V din Ordonanța de urgență a Guvernului nr.127/2023 pentru modificarea și completarea unor acte normative, prorogarea unor termene, precum și unele măsuri bugetare, precum și completarea Legii cadastrului și a publicității imobiliare nr.7/1996, în forma adoptată de Senat.
În raport cu obiectul și conținutul său, legea face parte din categoria legilor ordinare.

În conformitate cu prevederile art.75 din Constituția României, republicată, și ale art.92 alin. (9) pct.1 din Regulamentul Camerei Deputaților, republicat, cu modificările ulterioare, Camera Deputaților este Cameră decizională.
	Președinte,

Prof. univ. dr.

Bogdan Liviu CIUCĂ

	
	Președinte,

          Sándor BENDE

	
	Președinte,
Bogdan Iulian HUȚUCĂ


	Secretar,

Petre Emanoil NEAGU

	
	Secretar,

Claudiu MANTA

	
	Secretar,

Iulius – Marian FIRCZAK




	Dr. Alina Grigorescu
Consilier parlamentar
	
	Șef birou,

Cristina NEICU

	
	Șef serviciu, 

Giorgiana Ene 

Consilier parlamentar, 

Amalia Roșu 


PAGE  
3

